Φρανκ Νιλικίνα

Ο **Φρανκ Μπράιαν Νιλικίνα** (γεννημένος στις 28 Ιουλίου 1998) είναι Γάλλος επαγγελματίας καλαθοσφαιριστής που αγωνίζεται στον Ολυμπιακό για την ελληνική λίγκα και την Ευρωλίγκα. Αν και γεννήθηκε στο Βέλγιο, μεγάλωσε στη γαλλική πόλη Στρασβούργο. Ο Νιλικίνα έχει ύψος 1,93 μ. και αγωνίζεται στη θέση του πόιντ γκαρντ. Επιλέχθηκε από τους Νιου Γιορκ Νικς ως η όγδοη επιλογή στο ντραφτ του NBA το 2017.

## Πρώτα βήματα
Ο Νιλικίνα γεννήθηκε στις Ιξέλλες του Βελγίου, στις 28 Ιουλίου 1998, από γονείς από την Ρουάντα. Μετακόμισε στο Στρασβούργο της Γαλλία, σε ηλικία τριών ετών. Στη συνέχεια απέκτησε τόσο τη γαλλική υπηκοότητα, όσο και την υπηκοότητα της Ρουάντας.  Ξεκίνησε την καριέρα του σε ομάδες νέων σε ηλικία πέντε ετών, παίζοντας για την Σεντ Τζόζεφ Στρασμπούρ, προτού μετακομίσει στην ακαδημία νέων της Στρασμπούργκ ΙΓ σε ηλικία 15 ετών..

Ο Νιλικίνα συμμετείχε στο διεθνές παιχνίδι Jordan Brand Classic το 2014, καταγράφοντας έξι πόντους, τρία ριμπάουντ και μία ασίστ. Δύο χρόνια αργότερα, παρακολούθησε το "Basketball Without Borders Global Camp" στο Τορόντο του Καναδά, κατά τη διάρκεια του NBA All-Star Weekend του 2016. 

## Επαγγελματική σταδιοδρομία

### ΣΙΓ Στράσμπουργκ (2015-2017)
Ο Νιλικίνα πέρασε την πλειοψηφία της σεζόν 2014-15 με την ομάδα νεολαίας της ΙΓ Στράσμπουργκ, βοηθώντας τους να κερδίσουν το πρωτάθλημα Νέων της Γαλλίας. Έκανε το ντεμπούτο του για την ανδρική ομάδα της ΣΙΓ στις 4 Απριλίου 2015 σε αγώνα στα πλαίσια του γαλλικού πρωταθλήματος της σεζόν 2014-15, εναντίον του Boulogne-sur-Mer, έχοντας 15 λεπτά εντός παρκέ. 

Στις 15 Οκτωβρίου 2015, ο Νιλικίνα κατέγραψε τα πρώτα του λεπτά στην Ευρωλίγκα, σημειώνοντας έναν πόντο σε 12 λεπτά και 16 δευτερόλεπτα αγώνα εναντίον του Ερυθρού Αστέρα. Τον Δεκέμβριο του 2015, υπέγραψε τετραετές συμβόλαιο με την ΣΙΓ Στράσμπουργκ.  Είδε το γήπεδο σε 32 αγώνες κατά τη διάρκεια της σεζόν 2015-16, με μέσο όρο 1,2 πόντους ανά παιχνίδι και κέρδισε το βραβείο του καλύτερου Νέου παίκτη της σεζόν στο Γαλλικό πρωτάθλημα. Στη σεζόν 2016-17, ο Νιλικίνα έγινε βασικό μέλος του ομάδας του Στρασβούργου, καθώς εμφανίστηκε σε 45 αγώνες, έχοντας κατά μέσο όρο 19.3 λεπτά ανά παιχνίδι. Η επιτυχημένη πορεία του την σεζόν αυτή τον οδήγησε να κερδίσει το δεύτερο συνεχόμενο βραβείο του Καλύτερου Νέου παίκτη της σεζόν. *[[Βικιπαίδεια:Εκκρεμεί παραπομπή|[εκρεμμεί παραπομπή]]]*

### Ντραφτ ΝΒΑ 2017
Τον Απρίλιο του 2017, ο Νιλικίνα εισήγαγε το όνομά του στο ντραφτ του NBA για το 2017. Μέχρι την προθεσμία υποβολής αιτήσεων για το ντραφτ του NBA στις 12 Ιουνίου, έγινε ένας από τους μόλις 10 διεθνείς παίκτες underclass που παρέμειναν στο ντραφτ του NBA εκείνη τη χρονιά. Ο Νιλικίνα έγινε επίσης ένας από τους 20 προσκεκλημένους για το green room τη βραδιά του ντραφτ. Το βράδυ πριν από το ντραφτ, ο Νιλικίνα έπαιξε τον 4ο αγώνα στους τελικούς του γαλλικού πρωταθλήματος με την ΣΙΓ Στράσμπουργκ πριν ταξιδέψει στο Μπρούκλιν της Νέας Υόρκης για να συμμετάσχει προσωπικά στο ντραφτ. Μετά από εκείνο το βράδυ, έπαιξε τον τελευταίο του αγώνα με την ΣΙΓ Στράσμπουργκ, με την οποία έχασε τους τελικούς του LNB Pro A από την Ελάν Σαλόν.

Κατά τη διάρκεια της προετοιμασίας του ντραφτ, υπήρχαν έντονες φήμες ότι οι Ντάλας Μάβερικς θα επιλέξουν τον Νιλίκινα ως ένατη συνολικά επιλογή. Ο ιδιοκτήτης των Ντάλας Μάβερικς, Μαρκ Κούμπαν, αναφέρθηκε ότι οι Μάβερικς ήθελαν έναν «πόιντ γκαρντ που κάνει πρώτα πάσα» και είπε «Ίσως μπορούμε να κάνουμε λίγο περισσότερα για ένα πρότζεκτ»,  χαρακτηριστικά που ταιριάζουν με αυτά του Νιλικίνα. Όταν οι Νικς κατέληξαν να πάρουν τον Νιλίκινα ως όγδοη επιλογή, οι Μαβέρικς επέλεξαν τον Ντένις Σμιθ Τζούνιορ αντί αυτού.

Φημολογούνταν επίσης ότι ο Νιλικίνα ήταν περιζήτητος από το γραφείο υποδοχής και το προπονητικό επιτελείο των Νικς, με τους οποίους συναντήθηκε αυτοπροσώπως.

### Νιου Γιορκ Νικς (2017-2021)
Στις 22 Ιουνίου 2017, ο Νιλικίνα επιλέχθηκε από τους Νιου Γιορκ Νικς ως όγδοη επιλογή στο ντραφτ του NBA του 2017.  Στις 5 Ιουλίου, ο Νιλικίνα υπέγραψε με τους Νικς. Ήταν ο δεύτερος νεότερος ενεργός παίκτης στο NBA κατά τη διάρκεια της rookie σεζόν του, πίσω από τον Ίκε Ανιγκμπόγκου. Ο Νίλικίνα έκανε το ντεμπούτο του στο NBA στις 19 Οκτωβρίου 2017, σε μια ήττα της ομάδας του με 105-84 από τους Οκλαχόμα Σίτι Θάντερ.  Σκόραρε τους πρώτους του πόντους στο ΝΒΑ, στις 28 Οκτωβρίου εναντίον των Μπρούκλιν Νετς σε μια νίκη 107-86. Σημείωσε εννέα πόντους, δύο ριμπάουντ, πέντε ασίστ και ένα κλέψιμο κατά τη διάρκεια του αγώνα.  Στις 15 Ιανουαρίου 2018, ο Νιλικίνα κατέγραψε το πρώτο του νταμπλ-νταμπλ, σημειώνοντας 10 πόντους, 10 ασίστ, επτά ριμπάουντ, δύο μπλοκ και ένα κλέψιμο σε μια νίκη της ομάδας του με 119-104 επί των Νετς.  Στις 24 Ιανουαρίου 2018, επιλέχθηκε να εκπροσωπήσει την Team World για το Rising Stars Challenge κατά τη διάρκεια του All-Star NBA Weekend του 2018. Η πρώτη του σεζόν στη Νέα Υόρκη θεωρήθηκε από πολλούς ως απογοητευτική και θεωρήθηκε ότι ήταν ένα αποτυχημένο ντραφτ. 

Ο Νιλικίνα περιορίστηκε σε 43 παιχνίδια στην δεύτερη σεζόν του λόγω τραυματισμών.

Κατά την τρίτη σεζόν του στο ΝΒΑ, ο Νιλικίνα ξεκίνησε την σεζόν προερχόμενος από πολύ καλές επιδόσεις στο Παγκόσμιο Κύπελλο FIBA 2019. Στις αρχές της σεζόν, ανέλαβε τα καθήκοντα του πόιντ γκαρντ και άρχισε να δείχνει μεγάλα συνέπεια στην άμυνα. Στις 23 Νοεμβρίου 2019, ο Νιλικίνα συγκέντρωσε έξι κλεψίματα σε μια ήττα της ομάδας του με 111-104 από τους Σαν Αντόνιο Σπερς. Ωστόσο, όπως και στις δύο προηγούμενες σεζόν του, δυσκολεύτηκε να σουτάρει και τελικά έχασε την θέση του από τον Έλφριντ Πέιτον. 

### Ντάλας Μάβερικς (2021-2023)
Στις 16 Σεπτεμβρίου 2021, ο Νιλικίνα υπέγραψε με τους Ντάλας Μάβερικς. Έκανε το ντεμπούτο του στις 21 Οκτωβρίου 2021, στην ήττα της ομάδας του με 87-113  από τους Ατλάντα Χοκς, παίζοντας συνολικά τέσσερα λεπτά. 

### Σάρλοτ Χόρνετς (2023-2024)
Στις 5 Αυγούστου 2023, ο Νιλικίνα υπέγραψε με τους Σάρλοτ Χόρνετς.

Στις 8 Φεβρουαρίου 2024, ο Νιλικίνα αποχώρησε από τους Χόρνετς.

### Παρτίζαν (2024-2025)
Στις 20 Ιουνίου 2024, ο Νιλικίνα υπέγραψε διετές συμβόλαιο με την Παρτίζαν της Σέρβικης λίγκας, της Αδριατικής λίγκας και της Ευρωλίγκας. Βοήθησε τον Πάρτιζαν να κερδίσει την Αδριατική Λίγκα και την Σερβική Λίγκα κατά την σεζόν 2024-25. Σε 29 αγώνες της Αδριατικής Λίγκας, είχε μέσο όρο 7.1 πόντους, 1.4 ριμπάουντ και 1.8 ασίστ ανά αγώνα, και σε 21 αγώνες Eστην Ευρωλίγκα, είχε μέσο όρο 7,0 πόντους, 1,7 ριμπάουντ κι 2.0 ασίστ ανά παιχνίδι.

Στις 1 Σεπτεμβρίου 2025, αναφέρθηκε ότι ο Νιλικίνα είχε παρατείνει τη συμφωνία του με τον Παρτίζαν μέχρι το 2027,  αλλά τελικά αποχώρησε από τον σέρβικο σύλλογο αργότερα τον ίδιο μήνα. 

### Ολυμπιακός (2025-σήμερα)
Στις 26 Σεπτεμβρίου 2025, ο Νιλικίνα υπέγραψε συμβόλαιο δύο ετών με την Ολυμπιακό του πρωταθλήματος Ελλάδας και της Ευρωλίγκας.

## Καριέρα στην εθνική ομάδα
Ο Νιλικίνα είχε κατά μέσο όρο 7,4 πόντους, 2,0 ασίστ, 1,6 ριμπάουντ και ένα κλέψιμο ανά παιχνίδι, κατά την επιτυχημένη καμπάνια της Εθνικής Γαλλίας Κ-16 στο Ευρωπαϊκό Πρωτάθλημα Κ-16 του 2014.

Ήταν καταιγιστικός βοηθώντας την εθνική ομάδα Κ18 της Γαλλίας να κατακτήσει το Ευρωπαϊκό Πρωτάθλημα Κ18 του 2016, σκοράροντας 31 πόντους, συμπεριλαμβανομένων 7/10 τρίποντων, στον αγώνα πρωταθλήματος εναντίον της ομάδας Κ18 της Λιθουανίας. Κατά μέσο όρο, σημείωσε 15,2 πόντους, 4,5 ασίστ, 2,8 ριμπάουντ και 2,2 κλεψίματα ανά παιχνίδι στο τουρνουά, απορροφώντας το 50% των προσπαθειών του στο γήπεδο, συμπεριλαμβανομένων του 58,6% των σουτ του από μακρινή απόσταση,  σε μία από τις πιο πολύτιμες διακρίσεις του παίκτη. 

Ο Νιλικίνα σημείωσε 8 ασίστ (game-high), σε συνδυασμό με 13 πόντους και τέσσερα ριμπάουντ στο All-Star Game του Ευρωπαϊκού πρωταθλήματος της FIBA Κ-18, τον Σεπτέμβριο του 2015. 

Ο Νιλικίνα βοήθησε τη Γαλλία να κερδίσει το ασημένιο μετάλλιο στο Παγκόσμιο Κύπελλο 2019.

## Διακρίσεις

### Σε συλλόγους

#### Παρτίζαν Βελιγραδίου

* Αδριατική Λίγκα: 2024-2025
* Πρωτάθλημα Σερβίας: 2024-2025

### Με την Εθνική ομάδα

#### Γαλλία Κ-16

* Ευρωπαϊκό πρωτάθλημα Κ-16 (2014)

#### Γαλλία Κ-18

* Ευρωπαϊκό πρωτάθλημα Κ-18 (2016)

#### Γαλλία

* Χάλκινο μετάλλιο στο Παγκόσμιο Κύπελλο του 2019
* Ασημένιο μετάλλιο στους Ολυμπιακούς Αγώνες 2020
* Ασημένιο μετάλλιο στους Ολυμπιακούς Αγώνες 2024

### Ατομικές

* Νέος Παίκτης της σεζόν στο Γαλλικό Πρωτάθλημα **x2**: 2016,2017
* MVP του Ευρωπαϊκού Πρωταθλήματος FIBA Κ-18: 2016

## Παραπομπές

Κατηγορία:Γάλλοι καλαθοσφαιριστές
Κατηγορία:Βέλγοι καλαθοσφαιριστές
Κατηγορία:Πόιντ γκαρντ
Κατηγορία:Σούτινγκ γκαρντ
Κατηγορία:Καλαθοσφαιριστές Πρωταθλήματος Γαλλίας
Κατηγορία:Καλαθοσφαιριστές Στρασμπούρ Ίλκιρχ-Γκράφενσταντεν Μπασκέτ
Κατηγορία:Γάλλοι καλαθοσφαιριστές στο NBA
Κατηγορία:Καλαθοσφαιριστές Νιου Γιορκ Νικς
Κατηγορία:Καλαθοσφαιριστές Σάρλοτ Χόρνετς
Κατηγορία:Καλαθοσφαιριστές Ντάλας Μάβερικς
Κατηγορία:Καλαθοσφαιριστές Παρτιζάν Βελιγραδίου
Κατηγορία:Καλαθοσφαιριστές Αδριατικής Λίγκας
Κατηγορία:Καλαθοσφαιριστές Πρωταθλήματος Σερβίας
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Α1 Εθνικής Ελλάδας
Κατηγορία:Ξένοι καλαθοσφαιριστές στην Ελλάδα
Κατηγορία:Καλαθοσφαιριστές Παγκοσμίου Κυπέλλου 2019
Κατηγορία:Ολυμπιονίκες της καλαθοσφαίρισης
Κατηγορία:Καλαθοσφαιριστές στους Θερινούς Ολυμπιακούς Αγώνες 2020
Κατηγορία:Καλαθοσφαιριστές στους Θερινούς Ολυμπιακούς Αγώνες 2024